钦定古今图书集成/明伦汇编/氏族典/第187卷 > 萧恢
## 钦定古今图书集成/明伦汇编/氏族典/第187卷 > 萧恢

按《梁书鄱阳忠烈王恢传》：“鄱阳忠烈王恢，字弘达，太
祖第九子也。幼聪颖，年七岁，能通《孝经》《论语》义，发擿
无所遗。既长，美风表，涉猎史籍。齐隆昌中，明帝作相，
以恢为宁远将军，引为骠骑法曹行参军。明帝即位，
东宫建，为太子舍人，累迁北中郎外兵参军，前军主
簿。宣武之难，逃在京师。高祖义兵至，恢于新林奉迎”，
以为辅国将军。时三吴多乱，高祖命出顿破冈。建康
平，还为冠军将军、右卫将军。天监元年，为侍中、前将
军，领石头戍军事，封鄱阳郡王。二年，出为使持节、都
督南徐州诸军事、征卤将军、南徐州刺史。四年，改授
都督郢司二州诸军事、后将军、郢州刺史。七年，进号
云麾将军，督霍州。八年，复进号平西将军。十年，征为
侍中、护军将军、石头戍军事，领宗正卿。十一年，出为
使持节、都督荆湘雍益宁南北梁南北秦九州诸军
事、平西将军、荆州刺史。十三年，迁散骑常侍、都督益
宁南北秦沙七州诸军事、镇西将军、益州刺史。十七
年，征为侍中、安前将军、领军将军。十八年，出为使持
节、散骑常侍、都督荆湘雍梁益宁南北秦八州诸军
事、征西将军、开府仪同三司、荆州刺史。普通五年，进
号骠骑大将军。七年九月，薨于州，时年五十一。诏赠
侍中、司徒、王如故，谥曰“忠烈。”